CELEX: 62007TN0428
Language: lt
Date: 2007-11-22 00:00:00
Title: Byla T-428/07 2007 m. lapkričio 22 d. pareikštas ieškinys byloje Centre d'Étude et de Valorisation des Algues prieš Komisiją

26.1.2008   
            
            
               LT
            
            
               Europos Sąjungos oficialusis leidinys
            
            
               C 22/48
            
         2007 m. lapkričio 22 d. pareikštas ieškinys byloje Centre d'Étude et de Valorisation des Algues prieš Komisiją
   
   (Byla T-428/07)
   (2008/C 22/90)
   Proceso kalba: prancūzų
   Šalys
   
      Ieškovė: Centre d'Étude et de Valorisation des Algues SA (CEVA) (Pleubian, Prancūzija), atstovaujama advokato J.-M. Peyrical
   
      Atsakovė: Europos Bendrijų Komisija
   Ieškovės reikalavimai
   
               —
            
            
               pagrindinis reikalavimas — konstatuoti proceso ir rungtyniškumo principo pažeidimą ir, todėl, panaikinti 2007 m. rugsėjo 20 d. Komisijos skolos raštą Nr. 3240908670 ir įpareigoti Komisiją ją grąžinti CEVA naudai;
            
         
               —
            
            
               nepatenkinus šio reikalavimo pripažinti, kad audito ataskaitoje esančios klaidos nėra sunkios, kad būtų galima taikyti sutarties II priedo 3.5 straipsnį; panaikinti 2007 m. rugsėjo 20 d. Komisijos skolos raštą Nr. 3240908670 tiek, kiek juo prašoma grąžinti visas pagal sutartį SEAHEALTH CEVA persiųstas sumas ir įpareigoti Komisiją grąžinti aptariamas sumas CEVA naudai;
            
         
               —
            
            
               nepatenkinus ir šio reikalavimo, Pirmosios instancijos teismo nuožiūra paskirti ekspertą, kuris: iš naujo taikys CEVA laiko, sugaišto įgyvendinant projektus, apskaičiavimo metodą; palygins šį metodą su SEAHEALTH sutartimi ir su realiomis išlaidomis, nurodytomis išlaidų sąmatoje; pasakys, procentais, skirtumą tarp Komisijai nurodytų visų darbo laiko registravimo klaidų ir visos šio darbo laiko registracijos remiantis CEVA nuo to laiko taikytu apskaičiavimo metodu; atliks tiesioginio būtino darbo laiko realizuoti CEVA funkcijas vykdant sutartį SEAHEALTH įvertinimą; pasakys, ar šis efektyvaus darbo laikas įgyvendinant savo funkcijas galėjo būti mažesnis nei 7 092,88 valandos, kaip tai teigia CEVA.
            
         Ieškinio pagrindai ir pagrindiniai argumentai
   Šiuo ieškiniu ieškovė prašo panaikinti skolos raštą, kuriuo Komisija pareikalavo grąžinti visą ieškovei pervestą sumą pagal sutartį SEAHEALTH Nr. QLK1-CT-2002-02433, susijusią su projektu „Maistas, maitinimas ir sveikata“, sudarančio dalį vedančios akcijos „Gyvenimo kokybė ir gyvųjų išteklių valdymas“ (1).
   Pagrįsdama savo prašymą ji nurodo pagrindą, susijusį su teisių į gynybą pažeidimą tiek, kiek Komisija, pažeisdama rungtyniškumo principą, reikalavimą grąžinti išmokėtas sumas grindė darbo laiko apskaitos žiniaraščiais ir OLAF išvadomis, su kuriomis ieškovė nebuvo supažindinta.
   Papildomai, ieškovė ginčija Komisijos atliktą II priedo 3.5 straipsnio taikymą ir jos konstatavimą, kad šios bylos aplinkybės buvo pakankamai sunkios, kad būtų galima remtis viso avanso grąžinimą pateisinančia sunkaus finansinio pažeidimo sąvoka.
   
      (1)  Europos Bendrijos penktoji pamatinė mokslinių tyrimų, technologijų plėtros ir demonstravimo veiklos programa (1998-2002 m.).